קרין אלדאה

קרין אלדאה (נולדה ב-2 בדצמבר 1977) היא עיתונאית, מגישת רדיו, עורכת תוכן, מבקרת קולנוע וטלוויזיה, אושיית רשת וסופרת. אלדאה היא מהבעלים של ערוץ היוטיוב טופ גיק. מתמחה בתכנים לצעירים ובניהול ועריכת תוכן ויחסי ציבור במדיה החברתית בפרט וברשת בכלל. דוברת עברית, אנגלית, צרפתית ורומנית.

ביוגרפיה 
קרין אלדאה נולדה לדן ולאדיאנה בתל אביב וגדלה ברמת גן. יש לה אח גדול בשם אלון. היא נשואה לנמרוד אלדאה, תסריטאי טלוויזיה, ולזוג שני ילדים. אלדאה סיימה לימודי תוכן במגמת מדעי החברה באהל שם שברמת גן, ולמדה לתואר ראשון במדעי הרוח והחברה עם התמקדות בתקשורת וקולנוע באוניברסיטה הפתוחה. את שירותה הצבאי היא עשתה כמש"קית כוח אדם וקישור.

קריירה 
ב2001 עבדה בצאט קולי בטלפון כמנחת צאט בחברת "טלליין" שסגרה את השירות בשנת 2008
אלדאה החלה את דרכה כאשר למדה בקורס השני שנפתח ברדיו תל אביב בשנת 1998. לאחר כמה שנים החלה ללמד רדיו בבתי ספר ברחבי ישראל במשך שבע שנים והתעסקה במיוחד בקריינות ג'ינגלים לרדיו, פרסומות ומענים קוליים למוקדי שירות גדולים. בין היתר הייתה גם ליצנית רפואית. בשנת 2005 היא יצאה לדרך עצמאית. ב-2007 ניהלה אלדאה בלוג ב- TheMarke Café, שנקרא "מאזינה לקולות", הבלוג עסק בתרבות.

נקודת המפנה הייתה ב-2010, כאשר פתחה את הבלוג הראשון שלה, "כולי ורדרדה" וכתבה במקביל במקומות נוספים כמו "סלונה", "בננות", ״אונלייף״ וכדומה. עיקר כתיבתה עסקה בדייטים, ובתחושה של להיות רווקה תל אביבית. בין השנים 2009–2012, אלדאה הגישה את "שוברת שגרה", מגזין התרבות והצרכנות המוביל של רדיו קול השלום 107.2 בישראל. שידורים אלו שודרו גם ברדיו היהודי במלבורן. בשנת 2011 הגישה את פינת הטלוויזיה של תוכנית הצהרים של רדיו קול אמריקה.
בין השנים 2011–2012 הגישה אלדאה את "סינגל צ'אנס", תוכנית הסינגלים הישראלית של רדיו קול השלום, ואף הגישה את "זה נפלא", רצועת מוזיקה נוסטלגית יומית. בשנת 2012 הגישה את "קרין מסביב לעולם" ששודר ברדיו קול השרון. כמו כן באותה שנה היא גם ערכה את הפלייליסט הישראלי ברדיו קול השלום, שודר גם ברדיו היהודי במלבורן.

בין השנים 2012–2015 הגישה את "מצייצת", כל מה שמעניין ברשת. תוכנית על אינטרנט, מדיה, טכנולוגיה, תרבות וצרכנות רשת, ברדיו קול רמת השרון.
בין השנים, 2013-2015 אלדאה הגישה את פינת הגיימרים בתוכנית "ג'יגה ב'", ברשת ב'. החל משנת 2015, היא מגישה את פינת "המלצות האינטרנט", בתוכנית "באה בטוב", ברדיו דרום.

בשנת 2020 התחילה להגיש ביחד עם בעלה נמרוד אלדאה את הערוץ "WatchMojo" בגרסתו הישראלית.

פעילות ברשתות החברתיות 
במהלך השנים החלה אלדאה לפנות אל תחום יצירת תוכן וידאו, לפני פתיחת ערוץ היוטיוב בו היא עוסקת כיום. אלדאה היא מ"הוולוגריות" הראשונות שצילמו ולוג (תיעוד וידאו אינטרנטי) ירידה במשקל, מטעם שומרי משקל. את ערוץ היוטיוב Top Geek הקימו אלדאה ובעלה, ונכון לאוגוסט 2020 רשם הערוץ 122,457,870  צפיות וגם כ-251 אלף מנויים.

קרין היא ממקימי ה"טינקמפוס" - בית הספר הראשון ליוצרי תוכן צעירים בישראל, שנערך במתחם הטינקספייס במשרדי חברת הפרסום "טינק". הרעיון להקמת ה"טינקמפוס" החל בפיילוט לסדנת היוטיוב הראשונה בישראל שנערך במשרדי גוגל ישראל. אלדאה סיימה את תפקידה באוגוסט 2016.

בין השנים 2008–2013 הפעילה את "קרין פתרונות תוכן קריאטיב" - שירותי תוכן לחברות שונות, כתיבת תכנים, שיווק ויראלי ויחסי ציבור במדיה האינטרנטית. השירות ניתן במגוון שפות. מכיוון שהחלה להתעסק בתוכן וידאו היא החליטה לעזוב ופתחה את "Top Geek".

כיום, אלדאה מלמדת ומרצה בנושא יוטיוב ויצירת תוכן ויראלי בכל רחבי ישראל באופן עצמאי.

קישורים חיצוניים 

 

עיתונאיות ישראליות
עיתונאים ישראלים
יוטיוברים ישראלים
יוטיובריות ישראליות
פעילות אינטרנט ישראליות
שדרניות רדיו ישראליות
שדרני רדיו ישראלים
מבקרות קולנוע ישראליות
בלוגרים ישראלים
בלוגריות ישראליות
סגל רדיו דרום
בוגרות בית הספר אהל שם
בוגרי בית הספר אהל שם
בוגרות האוניברסיטה הפתוחה
בוגרי האוניברסיטה הפתוחה
ישראליות שנולדו ב-1977
ישראלים שנולדו ב-1977